S. E. Hinton

Awdur Americanaidd yw S. E. Hinton (ganwyd 22 Gorffennaf 1948) sy'n cael ei hystyried yn nodigedig am ei gwaith fel nofelydd, sgriptiwr ac fel awdur llyfrau i oedolion ifanc a phlant. Lleolir llawer o'i gwaith yn Oklahoma, e.e. The Outsiders, a ysgrifennodd pan oedd yn yr ysgol uwchradd. Ym 1988 derbyniodd Wobr gyntaf Margaret Edwards gan Cymdeithas Llyfrgelloedd America am ei chyfraniad i lenyddiaeth ar gyfer pobl ifanc.

Fe'i ganed yn Oklahoma lle mynychodd Ysgol Uwchradd Will Rogers a Phrifysgol Tulsa. 

Yr awdur ifanc

Tra yn ei harddegau, daeth Hinton yn enw adnabyddus drwy UDA fel awdur The Outsiders, ei nofel gyntaf a mwyaf poblogaidd, wedi'i gosod yn Oklahoma yn y 1960au. Dechreuodd ysgrifennu'r nofel ym 1965. Ysbrydolwyd y llyfr gan ddau gang cystadleuol yn ei hysgol, sef y "Greasers" a'r "Socs", a'i hawydd i ddangos empathi tuag at y Greasers trwy ysgrifennu o'u safbwynt nhw. Cyhoeddwyd y nofel gan Viking Press ym 1967, yn ystod ei blwyddyn gyntaf ym Mhrifysgol Tulsa. Ers hynny, mae'r llyfr wedi gwerthu mwy na 14 miliwn o gopïau ac mae'n dal i werthu mwy na 500,000 y flwyddyn (2019).

Awgrymodd ei chyhoeddwr y dylai ddefnyddio ei blaenlythrennau yn lle ei henwau llawn fel na fyddai'r adolygwyr gwrywaidd yn gwrthod y nofel oherwydd bod yr awdur yn fenywaidd. Ar ôl llwyddiant The Outsiders, dewisodd Hinton barhau i ysgrifennu a chyhoeddi gan ddefnyddio'i blaenlythrennau, oherwydd nad oedd am golli'r hyn a wnaeth yn enwog, ac er mwyn cadw ei bywyd preifat a'i bywyd chyhoeddus ar wahân.

Y person
Mewn cyfweliadau, mae Hinton wedi nodi ei bod yn berson preifat a mewnblyg, nad yw bellach yn ymddangos yn gyhoeddus.Heather Saucier, "INSIDE AN OUTSIDER // Noted Tulsa Author Prefers Family Life To Limelight", Tulsa World, 7 Ebrill 1997 Dywedodd hefyd ei bod yn mwynhau darllen Jane Austen, Mary Renault, ac F. Scott Fitzgerald, cymryd dosbarthiadau yn y brifysgol leol, a marchogaeth.Emma Whitford, "Lev Grossman, S.E. Hinton, and Other Authors on the Freedom of Writing Fanfiction", Vulture.com, 13 Mawrth 2015

Mae hi'n byw yn Tulsa, Oklahoma gyda'i gŵr David Inhofe, peiriannydd meddalwedd, y priododd hi yn ystod haf 1970 ar ôl cwrdd ag ef yn ei dosbarth bywydeg yn ystod ei blwyddyn gyntaf yn y coleg. Ym mis Awst 1983, daethant yn rhieni i Nicolas David Inhofe, a weithiodd fel recordydd effeithiau sain ar y ffilm Ice Age: The Meltdown..

 Nofelau i bobl ifanc 

 The Outsiders (1967)
 That Was Then, This Is Now  (1971)
 Rumble Fish (1975)
 Tex (1979)
 Taming the Star Runner (1988)

Anrhydeddau

Cadw lle i'r bot
 Cyfeiriadau 

Categori:Llenorion Americanaidd
Categori:Genedigaethau 1948
Categori:Merched yr 20fed ganrif
Categori:Pobl o Oklahoma